Diari Oficial de la Generalitat Valenciana


Sumari del DOGV 9878, del 26-06-2024 (2024/6144)

DECRET 67/2024, de 21 de juny , del Consell, pel qual s'establix el currículum del cicle formatiu de Formació Professional Bàsica corresponent al títol professional bàsic en Accés i Conservació en Instal·lacions Esportives en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/06/21/67/dof/vci/html**

### Dades del document

Número de DOGV
:   9878

Data del DOGV
:   26-06-2024

Secció del DOGV
:   I. DISPOSICIONS GENERALS

Número del document
:   2024/6144


Data del document
:   21-06-2024

Organisme emissor
:   Conselleria d'Educació, Universitats i Ocupació

Tipus de document
:   Decret

Descriptors 

:   * Conselleria d'Educació, Universitats i Ocupació
    * ensenyament professional
    * legislació

DECRET 67/2024, de 21 de juny , del Consell, pel qual s'establix el currículum del cicle formatiu de Formació Professional Bàsica corresponent al títol professional bàsic en Accés i Conservació en Instal·lacions Esportives en l'àmbit de la Comunitat Valenciana. [2024/6144]  
ÍNDEX  
  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòdul professional: Formació en Centres de Treball  
Article 5. Espais i equipament  
Article 6. Professorat  
Article 7. Docència d'anglés i valencià  
Article 8. Autonomia dels centres  
Article 9. Tutoria  
Article 10. Requisits dels centres per a impartir estos ensenyaments  
Disposició derogatòria única. Derogació normativa  
Disposició final primera. Aplicació i desplegament  
Disposició final segona. Entrada en vigor i vigència  
Annex I. Mòduls professionals  
Annex II. Seqüenciació i distribució horària setmanal dels mòduls professionals  
Annex III. Organització dels mòduls professionals en unitats formatives de menys duració  
Annex IV. Currículum dels mòduls professionals de Formació i Orientació Laboral I Formació i Orientació Laboral II.  
Annex V. Espais i equipaments  
Annex VI. Titulacions requerides per a impartir el mòdul professional: Formació i Orientació Laboral  
Annex VII. L'acció tutorial  
  
  
PREÀMBUL  
  
L'Estatut d'Autonomia de la Comunitat Valenciana establix en l'article 53 que és competència exclusiva de la Generalitat la regulació i l'administració de l'ensenyament en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposen l'article 27 de la Constitució Espanyola i les lleis orgàniques que, d'acord amb l'apartat 1 de l'article 81, la despleguen.  
La Llei orgànica 3/2022, de 31 de març, d'ordenació i integració de la Formació Professional, té per objecte establir un sistema únic i integrat de Formació Professional, i és prioritat dins d'este nou sistema de Formació Professional la integració social de persones amb especials dificultats formatives o d'inserció laboral.  
El Reial decret 127/2014, de 28 de febrer, pel qual es regulen aspectes específics de la Formació Professional Bàsica dels ensenyaments de Formació Professional del sistema educatiu, s'aproven catorze títols professionals bàsics, se'n fixen els currículums bàsics i es modifica el Reial decret 1850/2009, de 4 de desembre, sobre expedició de títols acadèmics i professionals corresponents als ensenyaments que establix la Llei orgànica 2/2006, de 3 de maig, d'educació, va establir les condicions específiques d'ordenació de la Formació Professional Bàsica i catorze títols d'estos ensenyaments.  
Una vegada aprovat i publicat en el Boletín Oficial del Estado el Reial decret 73/2018, de 19 de febrer, pel qual s'establix el títol professional bàsic en Accés i Conservació en Instal·lacions Esportives i es fixen els aspectes bàsics del currículum, els continguts bàsics del qual representen el 50 % de la duració total del currículum d'este cicle formatiu, establida en 2.000 hores, és procedent, tenint en compte els aspectes definits en la normativa esmentada anteriorment, establir el currículum complet d'estos nous ensenyaments de Formació Professional Bàsica vinculats al títol esmentat en l'àmbit d'esta comunitat autònoma, ampliar i contextualitzar els continguts dels mòduls professionals, respectant el perfil professional d'este.  
Els ensenyaments de Formació Professional Bàsica que formen part dels ensenyaments de Formació Professional del Sistema Educatiu Valencià s'establixen en el Decret 135/2014, de 8 d'agost, del Consell, pel qual es regulen els cicles formatius de Formació Professional Bàsica en l'àmbit de la Comunitat Valenciana, modificat pel Decret 36/2020, de 13 de març, del Consell.  
Este marc normatiu fa necessari establir el currículum del títol professional bàsic en Accés i Conservació en Instal·lacions Esportives  
  
El currículum objecte d'este decret s'establix des del respecte a l'autonomia pedagògica, organitzativa i de gestió dels centres que impartixen Formació Professional, i estos impulsen el treball en equip del professorat i el desplegament de plans de formació, investigació i innovació en el seu àmbit docent i les actuacions que afavorisquen la millora contínua dels processos formatius.  
D'altra banda, els centres de formació professional desplegaran el currículum establit en este decret, tenint en compte les característiques dels alumnes i les alumnes, amb atenció especial a les necessitats de les persones amb discapacitat.  
Finalment, cal precisar que el currículum d'este cicle formatiu integra aspectes científics, tecnològics i organitzatius i les competències de l'aprenentatge permanent de les ensenyances establides per a aconseguir que els alumnes i les alumnes adquirisquen una visió global dels processos productius propis del perfil professional corresponent i poder continuar estudis en el sistema educatiu.  
En la definició d'este currículum, s'han tingut en compte les característiques educatives, així com les socioproductives i laborals, de la Comunitat Valenciana, a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjuí a la mobilitat de l'alumnat.  
Tenint en compte la normativa esmentada i el principi de necessitat, està plenament justificada l'elaboració i la tramitació d'este currículum per a regular estos nous ensenyaments de Formació Professional vinculats al títol esmentat en l'àmbit d'esta comunitat autònoma, així com ampliar i contextualitzar els continguts dels mòduls professionals i respectar el perfil professional d'este.  
Esta norma s'ha elaborat de manera coherent amb la normativa estatal, la de la Unió Europea i la de la Comunitat Valenciana, amb la intenció de mantindre un marc normatiu estable, predictible, integrat i clar que complisca el principi de seguretat jurídica.  
  
Es completa així, eficaçment i eficientment, el marc legal establit i s'introduïx la regulació adequada i imprescindible, que establix les obligacions necessàries a fi d'atendre l'objectiu que es pretén aconseguir seguint el principi de proporcionalitat.  
En aplicació del principi de transparència, s'ha donat publicitat a la iniciativa normativa i als documents propis del procés d'elaboració, s'ha sotmés l'expedient a informació i audiència pública i s'ha publicat l'anunci corresponent en el Diari Oficial de la Generalitat Valenciana en compliment de l'article 133 de la Llei 39/2015, d'1 d'octubre, del procediment administratiu comú de les administracions públiques.  
  
Segons tot el que s'ha exposat, es posa de manifest que l'elaboració i la tramitació d'esta norma s'ajusta als principis de bona regulació que establix l'article 129.1 de la Llei 39/2015, d'1 d'octubre, del procediment administratiu comú de les administracions públiques.  
S'ha parat una atenció especial a les àrees prioritàries, mitjançant la definició de continguts de prevenció de riscos laborals, que permeten que tot l'alumnat puga obtindre el certificat de tècnic o tècnica en Prevenció de Riscos Laborals, nivell bàsic, expedit d'acord amb el que disposa el Reial decret 39/1997, de 17 de gener, pel qual s'aprova el Reglament dels servicis de prevenció, i amb la incorporació en el currículum de formació en la llengua anglesa per a facilitar la mobilitat professional a qualsevol país europeu.  
Este currículum requerix una concreció posterior en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenvolupament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent, d'acord amb els recursos disponibles, sense que en cap cas supose la supressió d'objectius que afecten la competència general del títol.  
La implantació del currículum objecte de regulació d'este decret del Consell va tindre lloc a partir del curs escolar 2021-2022, per als ensenyaments (mòduls professionals) seqüenciats en el primer curs de l'annex II d'este decret del Consell, i en el curs 2022- 2023 per als ensenyaments (mòduls professionals) seqüenciats en el segon curs de l'esmentat annex II.  
Per tant, a l'empara del que preveu l'article 18.f de la Llei 5/1983, de 30 de desembre, del Govern Valencià, demanats els informes preceptius, a proposta del conseller d'Educació, Universitats i Ocupació i fent ús de les competències de l'article 53 de l'Estatut d'Autonomia de la Comunitat Valenciana, oït el Consell Valencià de Formació Professional, consultats els agents socials, amb un informe favorable de l'Advocacia General de la Generalitat, oït/conforme el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del día 21 de juny de 2024,  
  
  
DECRETE  
  
Article 1. Objectiu i àmbit d'aplicació  
1. Este decret del Consell té per objecte establir el currículum corresponent al cicle formatiu de Formació Professional Bàsica corresponent al títol professional bàsic en Accés i Conservació en Instal·lacions Esportives en l'àmbit de la Comunitat Valenciana, tenint en compte les característiques socioproductives, laborals i educatives de la Comunitat Valenciana. A este efecte, la identificació del títol, el perfil professional que està expressat per la competència general, les competències professionals, personals i socials i les competències per a l'aprenentatge permanent, la relació de qualificacions i, si és el cas, les unitats de competència del Catàleg nacional de qualificacions professionals, així com l'entorn professional i la prospectiva del títol en el sector o sectors, són els que es definixen en el títol professional bàsic que regula el Reial decret 73/2018, de 19 de febrer.  
  
2. El que disposa este decret del Consell s'aplicarà en els centres docents autoritzats, públics i privats, que desenvolupen els ensenyaments dels cicles de Formació Professional Bàsica situats en l'àmbit territorial de la Comunitat Valenciana.  
  
Article 2. Currículum  
1. La duració total del cicle de Formació Professional Bàsica corresponent al títol professional bàsic en Accés i Conservació en Instal·lacions Esportives és de 2.000 hores.  
2. Els seus objectius generals, els mòduls professionals i els objectius d'estos mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'establixen per a cada un en el Reial decret 73/2018, de 19 de febrer.  
3. En el currículum propi per a la Comunitat Valenciana, s'incorporen dos mòduls professionals no associats a unitats de competència denominats Formació i Orientació Laboral I i Formació i Orientació Laboral II, establits en l'annex IV d'este decret del Consell.  
  
4. El currículum dels mòduls professionals associats a unitats de competència del Catàleg nacional de qualificacions professionals s'establix en l'annex I d'este decret del Consell.  
  
Article 3. Organització i distribució horària  
La impartició dels mòduls professionals d'este currículum s'organitzarà en dos cursos acadèmics.  
La temporalització en cada curs acadèmic, la seua càrrega lectiva completa i la distribució horària setmanal es concreten en l'annex II d'este decret del Consell.  
  
Article 4. Mòdul professional: Formació en Centres de Treball  
El mòdul professional de Formació en Centres de Treball es realitzarà en dos unitats formatives, una al final del primer curs i una altra al final del segon.  
Article 5. Espais i equipament  
1. Els espais mínims que han de reunir els centres educatius per a permetre el desenvolupament dels ensenyaments del cicle de Formació Professional Bàsica corresponent al títol professional bàsic en Accés i Conservació en Instal·lacions Esportives, complint la normativa sobre prevenció de riscos laborals, la normativa sobre seguretat i salut en el lloc de treball, així com sobre igualtat d'oportunitats, disseny per a tots i accessibilitat universal, són els que establix l'annex V d'este decret.  
  
2. Els espais formatius establits poden ser ocupats per diferents grups d'alumnat que cursen el mateix o altres cicles formatius o etapes educatives, i no necessàriament han de diferenciar-se mitjançant tancaments.  
3. L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyament a l'alumnat segons el sistema de qualitat adoptat, haurà de complir les condicions següents:  
a) Els equips, les màquines, etc., disposaran de la instal·lació necessària per al funcionar correctament i compliran les normes de seguretat i prevenció de riscos laborals i qualsevol altra que siga aplicable.  
  
b) La quantitat i les característiques han de ser segons el nombre d'alumnes i han de permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada mòdul professional que s'impartisca en els espais esmentats.  
  
  
Article 6. Professorat  
1. Les especialitats del professorat amb assignació docent en els mòduls professionals que constituïxen les ensenyances establides per al cicle de Formació Professional Bàsica corresponent al títol professional bàsic en Accés i Conservació en Instal·lacions Esportives són les que establix l'apartat 5 de l'annex del Reial decret 73/2018, de 19 de febrer.  
  
2. En l'annex VIa i VIb d'este decret del Consell es determinen les especialitats i, si és el cas, les condicions de formació inicial del professorat amb assignació docent en els mòduls professionals de Formació i Orientació Laboral I II, regulat en l'article 2 d'este decret del Consell.  
  
3. A fi de garantir el compliment de l'article 20 del Reial decret 127/2014, de 28 de març, i la disposició transitòria segona, per a la impartició dels mòduls professionals que conformen el títol professional bàsic objecte d'este decret del Consell, s'haurà d'acreditar que es complixen tots els requisits que establix l'article esmentat, aportant la documentació següent:  
a) Fotocòpia compulsada del títol acadèmic oficial exigit. Quan la titulació presentada estiga vinculada al mòdul professional que es desitja impartir, es considerarà que engloba en si mateixa els objectius d'este mòdul. En cas contrari, a més de la titulació, caldrà aportar els documents que s'indiquen en l'apartat següent.  
b) En el cas que es desitge justificar que les ensenyances conduents a la titulació aportada engloben els objectius dels mòduls professionals que es pretén impartir:  
1. Certificat acadèmic personal dels estudis cursats, original o fotocòpia compulsada, expedida per un centre oficial, en la qual consten les ensenyances cursades i se'n detallen les assignatures.  
2. Programes dels estudis aportats i cursats per l'interessat, original o fotocòpia compulsada d'estos, segellats per la mateixa universitat o el centre docent oficial o autoritzat corresponent.  
  
c) En el cas de justificar l'experiència docent en centres privats o dependents d'administracions diferents de l'educativa, caldrà aportar la documentació acreditativa del centre educatiu amb la indicació del temps de docència i les matèries, les assignatures o els mòduls professionals impartits. Estos documents hauran d'estar visats per la Inspecció d'Educació per als centres privats o per l'autoritat de què depenga el centre en el cas d'administracions diferents de l'educativa.  
  
4. Els professors i professores que impartisquen els mòduls professionals de Comunicació i Societat I II de manera unitària i no pertanguen a l'especialitat de Llengua Estrangera o Valencià corresponent, hauran d'acreditar la seua competència lingüística d'acord amb el que establix l'Orde 3/2020, de 6 de febrer, de la Conselleria d'Educació, Cultura i Esport, per la qual es determina la competència lingüística necessària per a l'accés i l'exercici de la funció docent en el sistema educatiu valencià, modificada mitjançant Orde 4/2021, de 4 de febrer.  
  
5. Amb la finalitat de garantir la qualitat d'estos ensenyaments, el professorat dels centres docents no pertanyents a l'Administració educativa situats en l'àmbit territorial de la Comunitat Valenciana, per a poder impartir els mòduls professionals que conformen els cicles respectius de Formació Professional Bàsica, hauran de tindre la titulació acadèmica corresponent que es concreta i, a més, acreditar la formació pedagògica i didàctica a la qual fa referència l'article 100.2 de la Llei orgànica d'educació. La titulació acadèmica universitària requerida s'adaptarà a la seua equivalència de grau / màster universitari.  
  
  
Article 7. Docència d'anglés i valencià  
1. Els mòduls de Comunicació i Societat I II podran dividir-se en unitats formatives de competència lingüística en anglés i en valencià.  
  
En l'annex III d'este decret del Consell, s'establix el quadro horari en relació amb l'organització dels mòduls professionals Comunicació i Societat I II en unitats formatives de menys duració.  
  
2. En tot cas, la programació de les unitats formatives dissenyades així hauran d'elaborar-la de manera coordinada el professorat que les impartixen, mantenint el principi globalitzador de la metodologia d'estes ensenyances, i hauran de garantir l'adquisició del conjunt de resultats d'aprenentatge d'estos mòduls.  
3. S'haurà de garantir l'equilibri entre les dos llengües cooficials en les hores lectives destinades a la impartició dels continguts curriculars d'estes matèries.  
  
Article 8. Autonomia dels centres  
1. Els centres educatius han de disposar, d'acord amb la normativa aplicable en cada cas, de l'autonomia pedagògica, d'organització i de gestió econòmica necessàries per a desenvolupar els ensenyaments i adaptar-los a les característiques concretes de l'entorn socioeconòmic, cultural i professional.  
2. En el marc general del projecte educatiu i en funció de les característiques del seu entorn productiu, els centres autoritzats per a impartir el cicle formatiu concretaran i desenvoluparan el currículum mitjançant l'elaboració del projecte curricular del cicle de Formació Professional Bàsica i de les programacions didàctiques de cada un dels seus mòduls professionals, en els termes que establix este decret, incloent-hi les competències i els continguts de caràcter transversal que recull el Reial decret 73/2018, de 19 de febrer.  
3. La conselleria amb competències en estos ensenyaments de Formació Professional afavorirà l'elaboració de projectes d'innovació, així com de models de programació docent i materials didàctics que faciliten al professorat el desenvolupament del currículum.  
4. Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en estos ensenyaments de Formació Professional, sense que en cap cas s'imposen aportacions a l'alumnat ni exigències per a esta.  
  
  
Article 9. Tutoria  
En cada un dels cursos del cicle de Formació Professional Bàsica, es dedicarà una hora setmanal a la tutoria. L'annex VII establix orientacions bàsiques sobre l'acció tutorial en els cicles formatius de Formació Professional Bàsica.  
  
Article 10. Requisits dels centres per a impartir estos ensenyaments  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyaments conduents a obtindre els títols respectius de Formació Professional Bàsica s'hauran d'ajustar al que establix la Llei orgànica 2/2006, de 3 de maig, d'educació, i a les normes que la despleguen.  
  
DISPOSICIÓ DEROGATÒRIA  
  
Única. Derogació normativa  
Queden derogades totes les normes del mateix rang o inferior que s'oposen al que establix este decret del Consell.  
  
  
DISPOSICIONS FINALS  
  
Primera. Aplicació i desplegament  
S'autoritza a qui tinga la titularitat de la conselleria competent en matèria educativa per a dictar totes les disposicions que siguen necessàries per a aplicar i desplegar el que disposa este decret.  
  
  
Segona. Entrada en vigor  
Este decret del Consell entrarà en vigor l'endemà de la seua publicació en el Diari Oficial de la Generalitat Valenciana.  
  
Alacant, 21 de juny de 2024  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER


Còpia Permalink ELI